CELEX: E2010P0010
Language: lv
Date: 2010-07-26 00:00:00
Title: EBTA Uzraudzības iestādes 2010. gada 26. jūlija prasība pret Norvēģiju (Lieta E-10/10)

7.10.2010   
            
            
               LV
            
            
               Eiropas Savienības Oficiālais Vēstnesis
            
            
               C 271/27
            
         EBTA Uzraudzības iestādes 2010. gada 26. jūlija prasība pret Norvēģiju
   (Lieta E-10/10)
   2010/C 271/07
   EBTA Uzraudzības iestāde, ko pārstāvēja Xavier Lewis un Markus Schneider, rue Belliard/Belliardstraat 35, 1040 Bruxelles/Brussel, BELGIQUE/BELGIË, 2010. gada 26. jūlijā EBTA Tiesai iesniedza prasību pret Norvēģiju.
   EBTA Uzraudzības iestāde pieprasa, lai EBTA Tiesa pasludina, ka:
   
               1)
            
            
               nepieņemot pasākumus vai nepaziņojot iestādei par visiem pasākumiem, kas nepieciešami, lai pilnībā savos tiesību aktos ieviestu aktu, kas minēts Līguma par Eiropas Ekonomikas zonu 1. punktā un VII pielikuma 1. punkta 2. ievilkumā (Eiropas Parlamenta un Padomes 2005. gada 7. septembra Direktīva Nr. 2005/36/EK par profesionālo kvalifikāciju atzīšanu, kurā grozījumi izdarīti ar Komisijas 2007. gada 5. decembra Regulu (EK) Nr. 1430/2007, ar ko groza II un III pielikumu Eiropas Parlamenta un Padomes Direktīvā 2005/36/EK par profesionālo kvalifikāciju atzīšanu), kas pielāgots EEZ līgumam ar tā 1. protokolu, Norvēģijas Karaliste noteiktajā termiņā nav pildījusi saistības saskaņā ar Direktīvas 63. panta 1. punktu un EEZ 7. pantu;
            
         
               2)
            
            
               Norvēģijas Karaliste sedz tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Pieteikumā iztirzā to, ka Norvēģija nav ievērojusi EBTA Uzraudzības iestādes argumentētu atzinumu par nepieņemtiem pasākumiem vai nepaziņošanu iestādei par visiem pasākumiem, kas nepieciešami, lai pilnībā ieviestu EEZ aktu, kas atbilst Eiropas Savienības Direktīvai 2005/36/EK par profesionālo kvalifikāciju atzīšanu, kurā izdarīti grozījumi.
            
         
               —
            
            
               Neīstenotie Norvēģijas pasākumi attiecas uz grozījumiem vairākos valsts tiesību aktos grozījumiem par profesionālo kvalifikāciju atzīšanu, kas iegūtas citās EEZ valstīs.
            
         
               —
            
            
               EBTA Uzraudzības iestāde apgalvo, ka tā no Norvēģijas valdības nav saņēmusi informāciju, kas norādītu, ka tiesību akts ir pilnībā transponēts valsts tiesību aktos. Iestādei arī nav citas informācijas, saskaņā ar kuru varētu izdarīt atbilstošus secinājumus.
            
         
               —
            
            
               Norvēģijas valdība nav minējusi termiņu, kad tiesību akts tiks pilnībā īstenots.